Tip O’Neill

Thomas Phillip «Tip» O'Neill jr. (født 9. desember 1912 i North Cambridge, Massachusetts, død 5. januar 1994) var en amerikansk politiker (Demokratene).

Han tok eksamen ved Boston College i 1936 og var medlem av Representantenes hus i Massachussetts 1936-1953. O'Neill jr. var minoritetsleder 1947-1949 og speaker 1949-1953.

Han satt som representant for Massachussetts 11. distrikt i Representantenes hus 1953-1963 og som representant for Massachussetts 8. distrikt 1963-1987. O'Neill jr. var innpisker for Demokratene i Representantenes hus 1971-1973 og majoritetsleder 1973-1977. Som  majoritetsleder var han den mest framstående demokraten i huset som bad om riksrett for president Richard M. Nixon på grunn av Watergate-skandalen.
 
O'Neill var speaker i Representantenes hus fra 1977 til 1987, noe som gjorde ham til den eneste speakeren som har tjenestegjort i fem fullstendige kongresser etter hverandre og til den tredje lengstsittende speaker i amerikansk historie etter Sam Rayburn og Henry Clay. 

Etter at O'Neill jr. trakk seg tilbake fra Kongressen i 1987 utgav han sin selvbiografi, Man of the House, som ble godt mottatt av kritikerne og en nasjonal bestseller.

Referanser

Eksterne lenker 
 
  

Personer fra USA av irsk opphav
Kongressrepresentanter fra Massachusetts
Presidentens Frihetsmedalje
Mottakere av frihetsprisen (Four Freedoms Award)